Navro‘z Japakov. Navroʻz Japakov (1914-yil 16-may — 1975-yil 13-mart) — sovet-oʻzbek davlati partiya yetakchisi, Qoraqalpogʻiston ASSR Oliy Kengashi Prezidiumi raisi (1955-1956-yillarda), shoir. Tarjimai hol. Davlat faoliyati. 1942-yildan Butunittifoq bolsheviklar Kommunistik partiyasi a’zosi. 1955-yilda Bolsheviklar SIKP (Sovet Ittifoqi kommunistik partiyasi) MQ (Markaziy Qoʻmitasi)qoshidagi Oliy partiya maktabini tamomlagan. 1943-1946-yillarda — Oʻzbekiston Kompartiyasi (b) Qoraqalpogʻiston viloyat qoʻmitasining targʻibot va tashviqot ishlari boʻyicha kotibi. 1946-1952-yillarda — Qoraqalpogʻiston ASSR Vazirlar Kengashi raisi. 1955-1956-yillarda — Qoraqalpogʻiston ASSR Oliy Kengashi Prezidiumi raisi. 1956-1959-yillarda — Qoraqalpogʻiston ASSR Vazirlar Kengashi raisi. SSSR Oliy Kengashining 3 va 5-chaqiriqlari deputati. Ijodiy faoliyati. "Quyosh" birinchi she’riy toʻplami 1940-yilda nashr etilgan. Qoraqalpoq, oʻzbek va rus tillarida nashr etilgan yettita she’riy toʻplam muallifi hisoblanadi. Asosiy she’rlari "Buyuk rus xalqiga" (Nukus, 1954-yil) va "Amu sohillarida" (Leningrad, 1960-yil) toʻplamlarida keltirilgan. Ssenariy muallifi M.Melkumov bilan hamkorlikda “Orol baliqchilari” badiiy filmi ssenariysini yozgan. U adabiyotni ham mukammal oʻrgangan. “Ayapbergen Musayevning hayot yoʻli va ijodi” mavzusidagi ishi uchun unga filologiya fanlari nomzodi ilmiy darajasi beriladi. Mukofot va unvonlar. U 1957-yil 1-noyabrda ikkita Lenin, Qizil Yulduz, ikkita "Shon-sharaf belgisi" ordenlari bilan taqdirlangan. Navroʻz Japakov 1974-yilda Oʻzbekiston SSRda xizmat koʻrsatgan fan arbobi unvoniga musharraf boʻldi.